open-index/open-wikipedia-markdown huggingface dataset:
মাহমুদ মসজিদ, জুরিখ

**মাহমুদ মসজিদ** () জার্মানির জুরিখের ফোর্শস্ট্রাসে অবস্থিত একটি মসজিদ। এটি আহমদিয়া মুসলিম সম্প্রদায়ের মালিকানাধীন এবং তাদের দ্বারাই পরিচালিত। এই মসজিদে একটি মিনার রয়েছে, এর নবনির্মাণ সুইজারল্যান্ড জনগনের ভোটের মাধ্যমে নিষিদ্ধ করা হয়েছে।

১৯৬২ সালের ২৫শে আগস্ট তারিখে আহমদিয়া আন্দোলনের প্রতিষ্ঠাতা মির্জা গোলাম আহমদের কন্যা আমাতুল হাফিজ বেগম এর ভিত্তি প্রস্তর স্থাপন করেছিলেন। ১৯৬৩ সালের জুন মাসে স্যার মুহাম্মদ জাফরুল্লাহ খান এবং জুরিখের সিটি-প্রেসিডেন্ট, এমিল ল্যান্ডল্টের উপস্থিতিতে এই মসজিদটি উদ্বোধন করা হয়।

১৯৬২ সালের জুন থেকে ১৯৭৫ সালের জানুয়ারি পর্যন্ত এই মিশনের নেতৃত্বে ছিলেন মোশতাক আহমদ বাজওয়া।

## আরও দেখুন

*সুইজারল্যান্ডে ইসলাম
* ইউরোপের মসজিদের তালিকা

## তথ্যসূত্র


## বহিঃসংযোগ

* সুইজারল্যান্ডে আহমদিয়া মুসলিম জামায়াত 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সুইজারল্যান্ডের মসজিদ
সাবাহ রাজ্য মসজিদ

**সাবাহ রাজ্য মসজিদ** (এছাড়াও **মসজিদ নেগ্রি সাবাহ** নামে পরিচিত) হচ্ছে মালয়েশিয়ার সাবাহ রাজ্যের কেন্দ্রীয় মসজিদ। জালান মাত সাল্লেহ এবং জালান তঙ্কু আবদুল রহমানের নিকটস্থ সেমবুলানে এটি অবস্থিত।

## ইতিহাস
১৯৭০ সালে এর নির্মাণকাজ শুরু হয়েছিল এবং ১৯৭৫ সালে সম্পন্ন হয়েছে। স্থাপত্য নকশাটি দিতো বাহারউদ্দিন আবু কাসিমের নেতৃত্বে আরকিটেক জুড়ুবিনা বার্তিগা করেছিলেন। মসজিদটি আনুষ্ঠানিকভাবে ১৯৭৭ সালের ২৮শে জুন ক্যালানটানের সুলতান ইয়াহিয়া পেট্রা ষষ্ঠ ইয়াং ডি-পের্টুয়ান আগং দ্বারা উদ্বোধন করা হয়েছে।
## সাবাহ রাজ্যর সমাধি
সাবাহ রাজ্যের মাজার মসজিদটির নিকটে অবস্থিত। ১৯৭৬ সালের জুন মাসে ডাবল সিক্স ট্র্যাজেডি বিমান দুর্ঘটনায় মারা যাওয়া সাবাহের মুখ্যমন্ত্রী টুন ফুয়াদ স্টিফেনস প্রথম ব্যক্তি হিসেবে এই সমাধিতে শায়িত হন।

### উল্লেখযোগ্য সমাধি
* টুন ফুয়াদ স্টিফেনস (ডোনাল্ড স্টিফেনস) – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৭৩–১৯৭৫) এবং সাবাহের মুখ্যমন্ত্রী (মৃ. ১৯৭৬)
* তুন মোহাম্মদ হামদান আবদুল্লাহ – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৭৫–১৯৭৭) (মৃ. ১৯৭৭)
* টুন পেঙ্গিরান আহমদ রাফায়ে – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৬৫–১৯৭৩) (মৃ. ১৯৯৫)
*টুন সাইদ কেরুয়াক – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৮৭–১৯৯৪) (মৃ. ১৯৯৫)
* টুন মোহাম্মদ আদনান রবার্ট – সাবাহ রাজ্য ইয়াং ডি-পার্টুয়া নেগেরি (গভর্নর) (১৯৭৯–১৯৮৭) (মৃ. ২০০৩)

## আরও দেখুন
* এশিয়ার মসজিদের তালিকা
* মালয়েশিয়ার মসজিদের তালিকা
* মসজিদ
* নামাজ
* ইসলাম

## তথ্যসূত্র

বিষয়শ্রেণী:১৯৭৫-এ সম্পন্ন মসজিদ
বিষয়শ্রেণী:গম্বুজসহ মসজিদ
বিষয়শ্রেণী:সাবাহের মসজিদ
মোহাম্মদ নূহ ফাউন্ডেশন মসজিদ

**মোহাম্মদ নূহ ফাউন্ডেশন মসজিদ** ( বা *মসজিদ ইয়াসান মোহাম্মদ নূহ*) হলো মালয়েশিয়ার পাহাংয়ের গেন্তিং হাইল্যান্ডসে অবস্থিত একমাত্র মসজিদ।

## ইতিহাস
১৯৮১ সালে এই মসজিদটি উদ্বোধন করা হয়েছে। গেন্তিং হাইল্যান্ডসে ভ্রমণকারীদের জন্য বিশ্রাম গ্রহণ করা পাশাপাশি মুসলমানদের নামাজ পড়ার স্থান হিসেবে ব্যবহার করা হয়। মালয়েশিয়ার রাজনীতিবিদ এবং গেন্তিং হাইল্যান্ডসের অন্যতম প্রতিষ্ঠাতা তান শ্রী মোহাম্মদ নূহের নামে এই মসজিদের নামকরণ করা হয়েছে।

## তথ্যসূত্র

বিষয়শ্রেণী:পাহাংয়ের মসজিদ
বিষয়শ্রেণী:১৯৮১-এ সম্পন্ন মসজিদ
বিষয়শ্রেণী:১৯৮১-এ মালয়েশিয়ায় প্রতিষ্ঠিত
জেনেভা মসজিদ

**জেনেভা মসজিদ** () সুইজারল্যান্ডের জেনেভায় অবস্থিত বৃহত্তম মসজিদ। এটি সৌদি-ভিত্তিক প্রতিষ্ঠান মুসলিম ওয়ার্ল্ড লীগের আর্থিক সহায়তায় ১৯৭৮ সালে নির্মাণ করা হয়েছে।

## ইতিহাস
এই মসজিদটি সৌদি আরব বাদশাহ খালিদ বিন আব্দুল আজিজ ও সুইস কনফেডারেশনের সভাপতি উইল রিটসার্ড উদ্বোধন করেছেন। এটি সুইজারল্যান্ডের সবচেয়ে বড় মসজিদ। এই মসজিদে ১,৫০০ লোক একসাথে উপাসনা করতে পারে। এই মসজিদটি জেনেভা ইসলামিক কালচারাল ফাউন্ডেশন দ্বারা পরিচালিত। ইয়াহিয়া বাসালামাহ এই মসজিদে ইমামের দায়িত্ব পালন করছেন।

## সমালোচনা
২০১৫ সালে, *ট্রিবিউন ডি জেনেভ* পত্রিকা থেকে প্রকাশিত হয়েছে যে ২০ জন ইসলামিক উগ্রপন্থী বেশ কয়েক মাস ধরে এই মসজিদে অংশ নিয়েছিল, যাদের মধ্যে দু'জন সিরিয়ার যুদ্ধে লড়াইয়ের জন্য ভ্রমণ করেছিল বলে অভিযোগ রয়েছে।

২০১৭ সালের নভেম্বর মাসে, মুসলিম ওয়ার্ল্ড লিগের সেক্রেটারি জেনারেল মুহাম্মদ বিন আবদুল করিম ইসা বলেছিলেন যে তিনি জেনেভার ইসলামিক কালচারাল ফাউন্ডেশনের একটি নতুন বোর্ড গঠন করবেন এবং সেই দুই মসজিদ কর্মীকে (যারা ২০১২ সাল থেকে "ফিচ এস" নামে পরিচিত সন্ত্রাসবিরোধী ব্যাকলিস্টে স্থান পেয়েছেন) তাদের পদ থেকে সরিয়ে দেওয়া হবে। 

## আরও দেখুন

*সুইজারল্যান্ডে ইসলাম
* ইউরোপের মসজিদের তালিকা

## তথ্যসূত্র


## বহিঃসংযোগ

* অনুরাগী ইসলামি সংস্কৃতি 
* 

বিষয়শ্রেণী:সুইজারল্যান্ডের মসজিদ
বিষয়শ্রেণী:১৯৭৮-এ সম্পন্ন মসজিদ
সিঙ্গাপুরের মসজিদের তালিকা

এটি সিঙ্গাপুর এর মসজিদের তালিকা

## মসজিদসমূহের তালিকা

## আরও দেখুন
* এশিয়ার মসজিদের তালিকা
* মসজিদ
* নামাজ
* ইসলাম
## তথ্যসূত্র

বিষয়শ্রেণী:এশিয়ার মসজিদ
বিষয়শ্রেণী:সিঙ্গাপুরের মসজিদ
বিষয়শ্রেণী:দেশ অনুযায়ী তালিকা
বিষয়শ্রেণী:মসজিদের তালিকা
স্পার্টা রটার্ডাম

**স্পার্টা রটার্ডাম** (; সাধারণত শুধুমাত্র **রটার্ডাম** () নামে পরিচিত) হচ্ছে রটার্ডাম ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৮৮ সালের ১লা এপ্রিল তারিখে প্রতিষ্ঠিত হয়েছে। স্পার্টা রটার্ডাম তাদের সকল হোম ম্যাচ রটার্ডামের হেট কাস্টিলে খেলে থাকে; যার ধারণক্ষমতা হচ্ছে ১১,৯২৬। বর্তমানে এই ক্লাবের ম্যানেজারের দায়িত্ব পালন করছেন হেঙ্ক ফ্র্যাসার এবং সভাপতির দায়িত্ব পালন করছেন লেও রাইস। ওলন্দাজ মধ্যমাঠের খেলোয়াড় আদিল আউয়াসার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, স্পার্টা রটার্ডাম এপর্যন্ত ২০টি শিরোপা জয়লাভ করেছে; যার মধ্যে ৬টি এরেডিভিজি শিরোপা, ১টি ইরস্টে ডিভিজি শিরোপা, ১০টি ইরস্টে ক্লাসে, ৩টি কেএনভিবি কাপ শিরোপা রয়েছে।

## অর্জন
### ঘরোয়া
*নেদারল্যান্ডস ফুটবল লীগ চ্যাম্পিয়নশিপ/এরেডিভিজি:
****চ্যাম্পিয়ন (৬):** ১৯০৮–০৯, ১৯১০–১১, ১৯১১–১২, ১৯১২–১৩, ১৯১৪–১৫, ১৯৫৮–৫৯
*ইরস্টে ডিভিজি: 
****চ্যাম্পিয়ন (১):** ২০১৫–১৬
*কেএনভিবি কাপ:
****চ্যাম্পিয়ন (৩):** ১৯৫৭–৫৮, ১৯৬১–৬২, ১৯৬৫–৬৬
*ইরস্টে ক্লাসে (৬ষ্ঠ স্তর):
****চ্যাম্পিয়ন (১০):** ১৯০৯, ১৯১১, ১৯১২, ১৯১৩, ১৯১৫, ১৯১৬, ১৯২৫, ১৯২৯, ১৯৫৩, ১৯৫৬

### অন্যান্য
*রটার্ডাম ইস্টার টুর্নামেন্ট
**রানার-আপ (২): ১৯৩৪, ১৯৪৮

## তথ্যসূত্র

## বহিঃসংযোগ
*  
* Football-lineups-এ স্পার্টা রটার্ডাম
* ronaldzwiers-এ পরিসংখ্যান
* itwm-এ স্পার্টা রটার্ডাম
* despartasupporter-এ স্পার্টা রটার্ডাম
* অপ্রাতিষ্ঠানিক ওয়েবসাইট 

বিষয়শ্রেণী:স্পার্টা রটার্ডাম
বিষয়শ্রেণী:১৮৮৮-এ নেদারল্যান্ডসে প্রতিষ্ঠিত
বিষয়শ্রেণী:১৮৮৮-এ প্রতিষ্ঠিত ফুটবল ক্লাব
বিষয়শ্রেণী:নেদারল্যান্ডসের ফুটবল ক্লাব
আহমদ মসজিদ

**মসজিদ আহমদ** (জাবি: মসজিদ আহমাদ; মালয় ভাষায়, আহমদ মসজিদটি দক্ষিণ বুওনা ভিস্তা রোড এবং লোরং সারহাদের সংযোগস্থলে সিঙ্গাপুর একটি মসজিদ, মূলত ১৯৩৪ সালে একটি জমির টুকরোতে নির্মিত একটি কাম্পুং মসজিদ। একজন মিঃ আহমত ইয়াহিয়া দ্বারা মসজিদটি উন্নততর সুযোগ-সুবিধাসমূহের সাথে পুনর্নির্মাণ করা হয়েছে।এটি আশেপাশের বাসিন্দা ও শ্রমিকরা নামাজ আদায় করে করে।
## আরও দেখুন
* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* ইসলাম
* নামাজ
## তথ্যসূত্র

বিষয়শ্রেণী:এশিয়ার মসজিদ
বিষয়শ্রেণী:সিঙ্গাপুরের মসজিদ
বিষয়শ্রেণী:১৯৩৪-এ এশিয়ায় প্রতিষ্ঠিত
আহমেদ ইব্রাহিম মসজিদ

**মসজিদ আহমদ ইব্রাহিম**, বা আহমদ ইব্রাহিম মসজিদ সিঙ্গাপুরের সেমবাওয়ান রোডের জালান উলু স্লেটারে এবং স্প্রিংসাইড হাউজিং এস্টেটের সামনে অবস্থিত একটি মসজিদ ।

## ইতিহাস
মসজিদ আহমদ ইব্রাহিম ১৯৫৫ সালে অস্থায়ী পেশা লাইসেন্সের (টিওএল) অধীনে একটি জমিতে নির্মাণ করা হয় । এটি তখন সুরউ নি সুন জালান উলু স্লেটার নামে পরিচিত ছিল এবং এর প্রথম ইমাম ছিলেন ইমাম এইচ কে কাতসির।

১৯৫৯ সালে সেমবাওয়ান নী সুন এবং শ্রমমন্ত্রী সংসদ সদস্য আহমদ বিন ইব্রাহিম, সুরয়ের মসজিদ উন্নতিতে সহায়তা করেছিলেন। ১৯৬৯ সালে, এই অঞ্চলে মুসলিমদের সংখ্যা বৃদ্ধি পায় এবং সুরু মসজিদের উন্নীত করা হয়। ১৯৬৯ সালের পরেই প্রথম জুমার নামাজ অনুষ্ঠিত হয়েছিল। বছরের পর বছর ধরে এই মসজিদে আরও বিভিন্ন উন্নতিমূলক কাজ করা হয়েছে। এই উন্নতির জন্যে যার ফলে প্রায় এক হাজার মানুষ এই মসজিদে নামাজ পড়তে পারে।

## আরও দেখুন
* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* নামাজ
* ইসলাম
## তথ্যসূত্র

বিষয়শ্রেণী:এশিয়ার মসজিদ
বিষয়শ্রেণী:সিঙ্গাপুরের মসজিদ
ফুটবল ক্লাব এমেন

**ফুটবল ক্লাব এমেন** (সাধারণত **এফসি এমেন** অথবা শুধুমাত্র **এমেন** () নামে পরিচিত) হচ্ছে এমেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯২৫ সালের ২১ আগস্ট তারিখে প্রতিষ্ঠিত হয়েছে। এমেন তাদের সকল হোম ম্যাচ এমেনের ডে উড মিরডেইকে খেলে থাকে; যার ধারণক্ষমতা হচ্ছে ৮,৬০০। বর্তমানে এই ক্লাবের ম্যানেজারের দায়িত্ব পালন করছেন ডিক লুকিন। ওলন্দাজ আক্রমণভাগের খেলোয়াড় আঙ্কো ইয়ানসেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এমেনের সবচেয়ে বড় সফলতা হচ্ছে ১৯৮৯–৯০ এবং ১৯৯৮–৯৯ কেএনভিবি কাপের সেমি ফাইনালে পৌঁছানো।

## অর্জন
* রবিবার অপেশাদার ফুটবল শিরোপা:
** **চ্যাম্পিয়ন (১):** ১৯৭৪–৭৫
* রবিবার হুফডক্লাসে সি:
** **চ্যাম্পিয়ন (১):** ১৯৭৪–৭৫

## প্রাক্তন প্রযুক্তি পরিচালক
* রব গ্রুনার
* খেরার্ড সোমার

## তথ্যসূত্র

## বহিঃসংযোগ
*  
* সমর্থকদের প্রাতিষ্ঠানিক ওয়েবসাইট 

বিষয়শ্রেণী:ফুটবল ক্লাব এমেন
বিষয়শ্রেণী:১৯২৫-এ নেদারল্যান্ডসে প্রতিষ্ঠিত
বিষয়শ্রেণী:১৯২৫-এ প্রতিষ্ঠিত ফুটবল ক্লাব
বিষয়শ্রেণী:নেদারল্যান্ডসের ফুটবল ক্লাব
মালাক্কা প্রণালী মসজিদ

**মালাক্কা প্রণালী মসজিদ** ( বা *মসজিদ সেলাত মালাক্কা*) মালয়েশিয়ার মালাক্কার মানবসৃষ্ট মালাক্কা দ্বীপে অবস্থিত একটি মসজিদ। এই মসজিদটির নির্মাণ ব্যয় হয় প্রায় ১০ মিলিয়ন মালয়েশীয় রিংগিত।

## ইতিহাস

২০০৬ সালের ২৪শে নভেম্বর তারিখে মালয়েশিয়ার তৎকালীন রাজা (ইয়াং দি-পার্তুয়ান আগোং) তুয়ানকু সৈয়দ সিরাজউদ্দিন সৈয়দ পুত্র জামাল্লালাইল  এক উদ্বোধনী অনুষ্ঠানের মাধ্যমে ই মসজিদের উদ্বোধন করেছেন।

## স্থাপত্য
মধ্যপ্রাচ্য এবং মালয় কারুশিল্পের মিশ্রণ ব্যবহার করে এই মসজিদটি নির্মাণ করা হয়েছে। পানির স্তর বেশি হলে মসজিদটিকে ভাসমান কাঠামোর মতো দেখায়। এই মসজিদে দুটি ছেদকৃত খিলান আছে, যেগুলো প্রধান প্রবেশপথের দিকে যাওয়ার রাস্তা নির্দেশ করে। খিলানের মাঝখানের জায়গাগুলো দাগযুক্ত কাচ দিয়া পূর্ণ। এই মসজিদে একটি ৩০ মিটার উচ্চ মিনার রয়েছে, যা বাতিঘর হিসেবেও ব্যবহৃত হয়।

## তথ্যসূত্র

বিষয়শ্রেণী:গম্বুজসহ মসজিদ
বিষয়শ্রেণী:মালাক্কার মসজিদ
বিষয়শ্রেণী:২০০৬-এ সম্পন্ন মসজিদ
বিষয়শ্রেণী:২০০৬-এ মালয়েশিয়ায় প্রতিষ্ঠিত
বিষয়শ্রেণী:মালাক্কা (শহর)-এর ভবন ও স্থাপনা
আবদুল হামিদ মসজিদ

**মসজিদ আবদুল হামিদ কাম্পং পাসিরান** (আরবি: مسجد عبدالحميد كامڤوڠ ڤاسيرن; এছাড়াও **আবদুল হামিদ কাম্পং পাসিরান মসজিদ**) সিঙ্গাপুরের নভেনায় অবস্থিত একটি মসজিদ। একটি সুরাউ প্রতিস্থাপনের জন্য কাম্পং পাসিরান নামে পরিচিত একটি অঞ্চলে ১৯৩২ সালে এই নির্মাণ করা হয়েছে। নিউটন এবং নভেনা এলাকার পেশাজীবীরা এখানে নামাজ পড়েন। প্রায় ৫০০ লোকের ধারণক্ষমতা সম্পন্ন এই মসজিদে সপ্তাহে দু'বার করে ইসলামিক শিক্ষা প্রদান করা হয়।

## পরিবহন
এই মসজিদটি নভেনা এমআরটি স্টেশনের নিকটেই অবস্থিত।

## আরও দেখুন
* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* ইসলাম
* নামাজ
## তথ্যসূত্র

বিষয়শ্রেণী:সিঙ্গাপুরের মসজিদ
বিষয়শ্রেণী:১৯৩২-এ সিঙ্গাপুরে প্রতিষ্ঠিত
বিষয়শ্রেণী:১৯৩২-এ সম্পন্ন মসজিদ
কিরীদাম (২০০৭-এর চলচ্চিত্র)

***কিরীদাম*** () হচ্ছে ২০০৭ সালে মুক্তিপ্রাপ্ত একটি তামিল চলচ্চিত্র যেটির পরিচালক ছিলেন এ. এল. বিজয়, বিজয় পরিচালিত এটিই ছিলো প্রথম চলচ্চিত্র। চলচ্চিত্রটির কাহিনী বিজয় ১৯৮৯ সালের একই নামের একটি মালয়ালম চলচ্চিত্র থেকে নিয়েছিলেন। এই চলচ্চিত্রটিতে নায়ক-নায়িকা ছিলেন অজিত কুমার এবং তৃষা কৃষ্ণন, এছাড়াও ছিলেন রাজকিরণ, সারান্য পোনভান্নান, বিবেক, অজয় এবং সান্ত্বনম। জি. ভি. প্রকাশ কুমার ছিলেন চলচ্চিত্রটির সঙ্গীত পরিচালক, চিত্রগ্রহণের দায়িত্বে ছিলেন তিরু। ২০০৭ সালের ২০শে জুলাই চলচ্চিত্রটি মুক্তি পায় এবং মোটামুটি ব্যবসাসফলতা অর্জন করে। এই চলচ্চিত্রটির তেলুগু সংস্করণের (অনুবাদ করা) নাম ছিলো 'পূর্ণ মার্কেট'।

## অভিনয়ে
*অজিত কুমার - শক্তিবেল
*তৃষা - দিব্যা
*রাজকিরণ - রাজারাজন
*অজয় - ভরদ্বাজ
*বিবেক - শক্তিবেলের দুলাভাই
*সারান্য পোনভান্নান - রাজ্যেশ্বরী
*বিনোদ কৃষ্ণ - বিনোদ
*সান্ত্বনম - বলসুব্রহ্মণ্য
## প্রযোজনা
২০০৬ সালের সেপ্টেম্বর মাসে চলচ্চিত্রটি নির্মাণের ঘোষণা দেওয়া হয়, প্রযোজক বালাজি এবং অভিনেতা অজিত কুমার এই ঘোষণা দেন, চলচ্চিত্রটি মুম্বই-ভিত্তিক প্রযোজনা প্রতিষ্ঠান এ্যাডল্যাবস প্রযোজনা করবে (সহ-প্রযোজনা) বলে সিদ্ধান্ত হয়। বিজয়, যিনি ছিলেন পরিচালক প্রিয়দর্শনের একজন সহকারী তিনি এই চলচ্চিত্রতের মাধ্যমে প্রথম পরিচালনা শুরু করেন, ১৯৮৯ সালে মুক্তিপ্রাপ্ত মালয়ালম চলচ্চিত্র কিরীদামের পুনঃনির্মাণ ছিলো এই তামিল কিরীদাম চলচ্চিত্রটি, যেটির পরিচালক ছিলেন সিবি মালায়িল; তামিল চলচ্চিত্রটিতে অজিত কুমার এবং তৃষা কৃষ্ণনকে নায়ক- নায়িকা হিসেবে নেওয়ার সিদ্ধান্ত নেন পরিচালক বিজয় নিজেই। বিজয় এই চলচ্চিত্রটির কাহিনী সম্পর্কে বলেছিলেন যে, "মালয়ালম কিরীদামের প্রায় পুরোটুকুই আমি এই তামিল চলচ্চিত্রে দেখিয়েছি"।  বিজয় আগে চলচ্চিত্রটির নাম 'মাগুড়াম' রাখতে চাইলেও পরে মালয়ালম চলচ্চিত্রটির সঙ্গে মিলিয়ে একই নাম রাখেন।

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:অন্ধ্রপ্রদেশে ধারণকৃত চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
ভিভিভি-ভেনলো

**ভিভিভি-ভেনলো** (; সাধারণত **ভেনলোসে ভুটবাল ভেরেরিখিং ভেনলো**  অথবা শুধুমাত্র **ভিভিভি** () নামে পরিচিত) হচ্ছে ভেনলো ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৩ সালের ৭ই ফেব্রুয়ারি তারিখে প্রতিষ্ঠিত হয়েছে। ভেনলো তাদের সকল হোম ম্যাচ ভেনলোর ডে কুলে খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন হান্স ডে কনিং এবং সভাপতির দায়িত্ব পালন করছেন হাই বের্ডেন। ওলন্দাজ মধ্যমাঠের খেলোয়াড় ড্যানি পোস্ট এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিভিভি-ভেনলো এপর্যন্ত ৪টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা এবং ৪টি কেএনভিবি কাপ শিরোপা রয়েছে।

## জাপানি খেলোয়াড়
২০০৮ সালে হন্ডা কেস্‌কে নাগোয়া গ্রাম্পুস থেকে স্থানান্তরিত হওয়ার পর থেকে বেশ কয়েকজন জাপানি খেলোয়াড় ভিভিভি-ভেনলোর খেলেছেন; যাদের মধ্যে মায়া ইয়োশিদা, রবার্ট কুলেন এবং ইউকি ওটসু অন্যতম। ক্লাবটির কিংবদন্তি ব্যবস্থাপক সেফ ভার্গোসেন এবং জাপানী এজেন্ট টেটসুরো কিউউকা জাপানি খেলোয়াড় এবং এই ক্লাবের মধ্যে একটি সেতুবন্ধন ছিলেন।

## অর্জন
### ঘরোয়া
* ইরস্টে ডিভিজি
****চ্যাম্পিয়ন (৩):** ১৯৯২–৯৩, ২০০৮–০৯, ২০১৬–১৭
**রানার-আপ (৫): ১৯৭৫–৭৬, ১৯৮৪–৮৫, ২০০৫–০৬, ২০০৬–০৭, ২০১৫–১৬
* কেএনভিবি কাপ
****চ্যাম্পিয়ন (১):** ১৯৫৮–৫৯

## তথ্যসূত্র

## বহিঃসংযোগ
* 
* ভিভিভি-ভেনলোর ভক্তদের ওয়েবসাইট

বিষয়শ্রেণী:ভিভিভি-ভেনলো
বিষয়শ্রেণী:১৯০৩-এ নেদারল্যান্ডসে প্রতিষ্ঠিত
বিষয়শ্রেণী:১৯০৩-এ প্রতিষ্ঠিত ফুটবল ক্লাব
বিষয়শ্রেণী:নেদারল্যান্ডসের ফুটবল ক্লাব
এসজিআর ০৫২৫-৬৬

**এসজিআর ০৫২৫-৬৬** (**পিএসআর বি০৫২৫-৬৬** হিসেবেও পরিচিত) হলো, বৃহৎ ম্যাগেলানিক মেঘের অতিনবতারা ধ্বংসাবশেষ ০৫২৫-৬৬.১ বা এন৪৯-এ অবস্থিত একটি সফট গামা রিপিটার। এটিই প্রথম আবিষ্কৃত কোনো এসজিআর এবং ২০১৫ সাল অনুযায়ী, এটিই এখন পর্যন্ত আমাদের ছায়াপথের বাহিরে আবিষ্কৃত একমাত্র এসজিআর।

১৯৭৯ সালের মার্চে প্রথম শনাক্ত হয়। বিভিন্ন কৃত্তিম উপগ্রহের গামা রশ্মি শনাক্তকারী যন্ত্রে এর সঙ্কেতের আগমন সময়ের পার্থক্যের পরিমাপের ভিত্তিতে এর অবস্থান চিহ্নিত হয়।
থাম্ব|242x242পিক্সেল|বৃহৎ ম্যাগেলানিক মেঘ
এন৪৯ এর সাথে পরিমেল সুধুমাত্র পরোক্ষ হতে পারেঃ এটি পরিষ্কারভাবে প্রতীয়মান হয় যে, এসজিআরগুলি নতুন তারা গুচ্ছে গঠিত হয়। এটি নিশ্চিত নয় যে, বিস্ফোরণ, যা এসজিআর ০৫২৫-৬৬ এর জন্ম দেয়, সেটিই এন৪৯ ধ্বংসাবশেষ উৎপন্ন করে।

## আরো দখুন
* পিএসআর বি১৫০৯-৫৮
* জিডব্লিউ১৭০৮১৭
* পিএসআর জে১৭৪৮-২৪৪৬এডি

## তথ্যসূত্র

## বহিঃসংযোগ
* 
* 

বিষয়শ্রেণী:বৃহৎ ম্যাগেলানিক মেঘের তারা সমূহ
বিষয়শ্রেণী:এক্সট্রাগ্যালাক্টিক তারা
বিষয়শ্রেণী:বৃহৎ ম্যাগেলানিক মেঘ
বিষয়শ্রেণী:ডোরাডো (তারা মন্ডল)
বিষয়শ্রেণী:এসজিআর
বিষয়শ্রেণী:ম্যাগনেটার
বিষয়শ্রেণী:ছায়াপথ বহির্ভূত তারা
বিরাজ বহু

***বিরাজ বহু*** হল বিমল রায় পরিচালিত ১৯৫৪ সালের ভারতীয় হিন্দি ভাষার চলচ্চিত্র। এটি শরৎচন্দ্র চট্টোপাধ্যায়ের *[[বিরাজ বৌ]]* উপন্যাস অবলম্বনে নির্মিত। চলচ্চিত্রটির প্রযোজনা করেছেন হিতেন চৌধুরী। এতে নাম ভূমিকায় অভিনয় করেন কামিনী কৌশল এবং অন্যান্য শ্রেষ্ঠাংশে অভিনয় করেন অভি ভট্টাচার্য ও প্রাণ। চলচ্চিত্রটির সঙ্গীতায়োজন করেন সলিল চৌধুরী। এটি জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ লাভ করে।

## কুশীলব
* কামিনী কৌশল - বিরাজ চক্রবর্তী
* অভি ভট্টাচার্য - নীলম্বর চক্রবর্তী
* শকুন্তলা - পুন্নু চক্রবর্তী
* প্রাণ - দেওধর
* রণধীর - পীতম্বর চক্রবর্তী
* মনোরমা - সুন্দরী
* কাম্মো
* বিক্রম কাপুর
* নাজিমা (বেবি চান্দ)
* ইফতেখার - কিশোরীলাল, দেওধরের সহকারী
* মণি চট্টোপাধ্যায় - ভোলানাথ
* সরিতা দেবী
* শেওজিভাই
* মায়া দাস
* দশরতলাল
* শৈলেন বসু

## পুরস্কার ও মনোনয়ন
* ১৯৫৪: জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ
* ১৯৫৫: শ্রেষ্ঠ পরিচালক বিভাগে ফিল্মফেয়ার পুরস্কার - বিমল রায়
* ১৯৫৫: শ্রেষ্ঠ অভিনেত্রী বিভাগে ফিল্মফেয়ার পুরস্কার - কামিনী কৌশল
* ১৯৫৫: কান চলচ্চিত্র উৎসবে পাল্ম দর: মনোনীত

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫৪-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:বিমল রায় পরিচালিত চলচ্চিত্র
বিষয়শ্রেণী:সলিল চৌধুরী সুরারোপিত চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
মসজিদ-ই-আলা

**মসজিদ-ই-আলা** (যাকে **জামে** মসজিদও বলা হয়) কর্ণাটকের মান্দ্য জেলার শ্রীরাঙ্গাপাটনার দুর্গের অভ্যন্তরে অবস্থিত একটি মসজিদ। এটি টিপু সুলতানের শাসনামল ১৭৮৬-৮৭ সালে নির্মিত হয়েছিল। মসজিদটি বেঙ্গালুরু গেটের নিকটে অবস্থিত এবং এর দুটি মিনার রয়েছে। মসজিদটি একটি উন্নত প্ল্যাটফর্মের উপরে নির্মিত।

## ইতিহাস
বাম|থাম্ব|250x250পিক্সেল| মসজিদের ভিতরে মাদ্রাসা
শ্রীরাঙ্গপাটনার দূর্গটি বিজয়নগর সাম্রাজ্যের একজন শাসক তিম্মনা নায়ক দ্বারা ১৪৫৪ খ্রিস্টাব্দে নির্মিত হয়েছিল বলে মনে করা হয়।ওয়োডিয়াররা ১৪৯৯ সালে, আরকোটের নবাব, পেশওয়াস এবং মারাঠারা পরবর্তীকালে দূর্গটির দখল নিয়েছিলেন।  কৃষ্ণরাজ ওয়াজেয়ারের শাসনামলে (১৭৩৪-৬৬) রাজ্যটি একটি শক্তিশালী সামরিক বাহিনীতে পরিণত হয় এবং টিপু সুলতানের পিতা সামরিক জেনারেল হায়দার আলীর নিয়ন্ত্রণে আসে। হায়দার আলী ছিলেন টিপু সুলতানের পিতা। ১৭৮২ খ্রিস্টাব্দে হায়দার আলীর পুত্র টিপু সুলতান দূর্গের রাজত্ব গ্রহণ করেছিলেন এবং দুর্গ পুন:নির্মাণ করেছিলেন। টিপু সুলতান বহুবার ব্রিটিশ বাহিনীর আক্রমণের স্বীকার হয়েছিলেন।

টিপু সুলতান তাঁর বাড়ীর  নিকটেই ১৭৮৬-৮৭ সালে মসজিদটি নির্মাণ করেছিলেন।

বেশ কয়েকটি ব্যর্থ চেষ্টার পরে কর্নেল ওয়েলেসির নেতৃত্বে ব্রিটিশ বাহিনী ১৭৯৯ সালের ৪ মে আক্রমণ চালায়। এই বাহিনীতে ২,৪৯৪ জন ব্রিটিশ অফিসার এবং ১ লক্ষ মারাঠা অশ্বারোহী ও নিজামস সৈন্য ছিল প্রায় আড়াই লাখ। দুর্গের সৈন্য ছিল প্রায় ২০ হাজার সেনা যারা সংঘবদ্ধ ও সাহসিকতার সাথে লড়াই করেছিল। যদি বিশ্বাসঘাতক মন্ত্রীদ্বয় পূর্নিয় এবং মীর সাদেক না হত তারা সফলভাবে আক্রমণকারীদের হটিয়ে দিতে পারতো। বিশ্বাসঘাতক মন্ত্রীরা গান পাউডারের সাথে গোবর এবং পানি মিশ্রণ করে দিয়েছিলেন যার কারণে  টিপু সুলতান যুদ্ধে মারা গিয়েছিল এবং ইংরেজরা ওয়াদেয়ার রানির সাথে চুক্তি করতে সক্ষম হয়। 

## স্থাপত্য
মসজিদে দুটি লম্বা মিনার রয়েছে যা তিনটি অষ্টভুজ দ্বারা পৃথক করা হয়েছে। গ্যালারিযুক্ত বারান্দা রয়েছে যা মিনারের প্রতিটি স্তরকে আলাদা করে দেয়। মিনারগুলির শীর্ষে শালগম আকৃতির গম্বুজ রয়েছে। মসজিদের অভ্যন্তরে একটি বিশাল আয়তক্ষেত্রাকার প্রার্থনা হল রয়েছে যাতে সমতল ছাদটি বানানো তোরণ দ্বারা আচ্ছাদিত। মিনারগুলিতে পাশাপাশি রয়েছে খোলা খিলান এবং দেয়ালগুলো আয়তক্ষেত্র আকারের।   মসজিদে দুটি বৈশিষ্ট্য রয়েছে। অন্যান্য মসজিদের মতো এটির গম্বুজ নেই। বিশ শতকের গোড়ার দিকের একটি পুরানো ঘড়ি এই মসজিদে স্থাপন করা আছে।

একটি একটি মাদরাসা এই মসজিদ থেকে পরিচালিত হয়, যেখানে ইসলামী শিক্ষা দেওয়া হয়।

## তথ্যসূত্র

*

## বহিঃসংযোগ
*  
* 

বিষয়শ্রেণী:১৭৮৭-এ সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কর্ণাটকের মসজিদ
বিষয়শ্রেণী:মসজিদ স্থাপত্য
বিষয়শ্রেণী:ইসলামি সভ্যতা
বিষয়শ্রেণী:১৭৮৭-এ ভারতে প্রতিষ্ঠিত
শ্বেত মসজিদ, নাসরত

**শ্বেত মসজিদ** (, ; *HaMisgad HaLavan*) ইসরায়েলের নাসরতের একটি প্রাচীনতম মসজিদ। এই মসজিদটি *হারত আলঘামা* বা নাসরতীয় পুরাতন বাজারের কেন্দ্র "মসজিদ কোয়ার্টার"-এ অবস্থিত। এই মসজিদের সূক্ষ্ম পেন্সিল-আকৃতির মিনার, ক্রিম বর্ণের দেয়াল, সবুজ অলংকরণ এবং সবুজ গম্বুজ পুরো শহরজুড়ে উসমানীয় স্থাপত্যের এক অনন্য উদাহরণ।

## ইতিহাস এবং মালিকানা
মসজিদটি অষ্টাদশ শতাব্দীর শেষার্ধে মিশরীয় শাসক সুলাইমান পাশার অর্থায়নে তৈরি হয়েছিল এবং তদারকির দায়িত্বে ছিলেন হাই কমিশনার শেখ আবদুল্লাহ আল-ফাহুম। ১৮০৪ থেকে ১৮০৮ সালের মধ্যে মসজিদটির নির্মাণ কাজ সমাপ্ত হয় এবং শেখ আবদুল্লাহকে ওয়াকফ আকারে অছি প্রদান করা হয় এবং ১৮১৫ সালে তার মৃত্যুর আগ পর্যন্ত তিনি এটি পরিচালনা করেছেন। শেখ আবদুল্লাহর সমাধি মসজিদের প্রাঙ্গনেই রয়েছে।

শেখ আবদুল্লাহর মৃত্যুর পরে মসজিদটির পরিচালনার দায়িত্ব শেখ আমিন আল-ফাহুমকে স্থানান্তর করা হয়। বর্তমানে মসজিদটি আল-ফাহুম পরিবারের ওয়াকফের অংশ হিসেবে অব্যাহত রয়েছে, যার মধ্যে কাসা নোভা রাস্তার পাশার খান'ও রয়েছে। বর্তমানে এটি শেখ আবদুল্লাহর বংশধর আতিফ আল-ফাহুম দ্বারা পরিচালিত হচ্ছে।  

সুলেমান পাশার পূর্বসূরী উসমানীয় প্রাক্তন গভর্নর জিজার পাশা'র শাসনের সমাপ্তি উপলক্ষে শেখ আবদুল্লাহ এই মসজিদটির নামকরণ করেছিলেন। শেখ আবদুল্লাহ নাসরতে বিশ্বাসীদের মধ্যে উপভোগ্য করে তোলার জন্য পবিত্রতা, আলো এবং শান্তির নতুন যুগের প্রতীক হিসেবে "সাদা" বেছে নিয়েছিলেন।

## জনসাধারণের ব্যবহার
প্রাত্যহিক দিনে ১০০ থেকে ২০০ জন ব্যক্তি দুপুর ও বিকেলে নামাজ আদায় করেন এবং শুক্রবারের খুতবাতে ২,০০০ থেকে ৩,০০০ লোক উপস্থিত থাকেন। 

মসজিদটি যুবকদের জন্য ধর্মীয় পাঠ সরবরাহ করে এবং মুসলিম স্কাউট সৈন্যদের স্পনসর করে নাসরতের মুসলিম সম্প্রদায়ের সেবা করছে, যেখানে ৯ বছরের বা তার বেশি বয়সী ৪০০ ছেলে-মেয়েরা অংশ নেয়। মসজিদে একটি জাদুঘরও রয়েছে, যা নাসরতের ইতিহাসকে নথিভুক্ত করে তুলে ধরে।

## তথ্যসূত্র

বিষয়শ্রেণী:ইসরায়েলের মসজিদ
বিষয়শ্রেণী:১৯শ শতাব্দীর মসজিদ
বিষয়শ্রেণী:ইসরায়েলের উপাসনালয়
বিষয়শ্রেণী:ইসরায়েলের ধর্মীয় ভবন ও স্থাপনা
বিষয়শ্রেণী:উইকিউপাত্তে স্থানাঙ্ক আছে
মুসলিম বিজয়

**মুসলিম বিজয়**, **মুসলিম আক্রমণ** বা **ইসলামি বিজয়**—যার মধ্যে **আরব বিজয়**, **আরব-ইসলামি বিজয়** এবং সেইসাথে **ইরানি মুসলিম বিজয়** ও **তুর্কি মুসলিম বিজয়** সমূহও অন্তর্ভুক্ত।
*প্রাথমিক মুসলিম বিজয়
**রিদ্দার যুদ্ধ
**মুসলিমদের পারস্য বিজয়
***মুসলিমদের খোরাসান বিজয়
***মুসলিমদের ফর্স বিজয়
***মুসলিমদের খুজেস্তন বিজয়
***মুসলিমদের উত্তর পারস্য বিজয়
****মুসলিমদের কেরমান বিজয়
**মুসলিমদের পূর্ব-ভূমধ্যসাগরীয় অঞ্চল বিজয়
**মুসলিমদের জেরুসালেম বিজয়
**মুসলিমদের মিশর বিজয়
*মুসলিমদের মাওয়ারাননহর বিজয়
*মুসলিমদের আর্মেনিয়া বিজয়
*মুসলিমদের আফগানিস্তান বিজয়
**মুসলিমদের সিস্তান বিজয়
*মুসলিমদের আজারবাইজান বিজয়
*মুসলিমদের মাগরেব বিজয়
*মুসলিমদের স্পেন বিজয়
*মুসলিমদের ইতালি বিজয়
**মুসলিমদের সিসিলি বিজয়
*মুসলিমদের ভারত বিজয়
**উমাইয়াদের সিন্ধু বিজয়
**গজনভির ভারত অভিযান
**ঘুরির ভারত অভিযান
**ঘুরির বাংলা বিজয়
**দিল্লি সালতানাতের বিজয়
**বাহমানি সালতানাতের বিজয়
**দক্ষিণাত্য সালতানাতের বিজয়
**মুঘলদের বিজয়
**বাংলা সালতানাতের বিজয়
***বাংলা সালতানাতের উড়িষ্যা বিজয়
***বাংলা সালতানাতের আসাম বিজয়
***বাংলা সালতানাতের আরাকান বিজয়
**মুসলিমদের আসাম বিজয়
*তারিম অববাহিকায় তুর্কি বসতি স্থাপন
*সেলজুকদের তুর্কি বিজয়
*উসমানীয়দের ইউরোপ বিজয়
## আরও দেখুন
*ইসলামের প্রসার
*আরব–বাইজেন্টাইন যুদ্ধ
*উসমানীয়দের বিজয়, অবরোধ এবং নৌ-অভিযানসমূহের তালিকা

বিষয়শ্রেণী:দ্ব্যর্থতা নিরসন পাতা
পিইসি জুয়লে

**পিইসি জুয়লে** হচ্ছে জুয়লে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯১০ সালের ১২ই জুন তারিখে প্রতিষ্ঠিত হয়েছে। পিইসি জুয়লে তাদের সকল হোম ম্যাচ জুয়লের ম্যাকপার্ক স্টাডিওনে খেলে থাকে; যার ধারণক্ষমতা হচ্ছে ১৪,০০০। বর্তমানে এই ক্লাবের ম্যানেজারের দায়িত্ব পালন করছেন জন স্টেখমান এবং সভাপতির দায়িত্ব পালন করছেন আড্রিয়ান ভিসের। ওলন্দাজ রক্ষণভাগের খেলোয়াড় ব্রাম ভান পোলেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, পিইসি জুয়লে এপর্যন্ত ৫টি শিরোপা জয়লাভ করেছে; যার মধ্যে ৩টি ইরস্টে ডিভিজি শিরোপা, ১টি কেএনভিবি কাপ শিরোপা এবং ১টি ইয়োহান ক্রুইফ শিল্ড শিরোপা রয়েছে।

## অর্জন
### ঘরোয়া
* ইরস্টে ডিভিজি
****চ্যাম্পিয়ন (৩):** ১৯৭৭–৭৮, ২০০১–০২, ২০১১–১২ 
**রানার-আপ (৫): ১৯৭২–৭৩, ১৯৭৬–৭৭, ১৯৮৫–৮৬, ১৯৯৯–০০, ২০১০–১১
* টুয়েডে ডিভিজি
**রানার-আপ (১): ১৯৭০–৭১
* কেএনভিবি কাপ
****চ্যাম্পিয়ন (১):** ২০১৩–১৪ 
**রানার-আপ (৩): ১৯২৭–২৮, ১৯৭৬–৭৭, ২০১৪-১৫
* ইয়োহান ক্রুইফ শিল্ড
****চ্যাম্পিয়ন (১):** ২০১৪

## আরও দেখুন
* পিইসি জুয়লে (নারী)

## তথ্যসূত্র

## বহিঃসংযোগ

*  
* weltfussballarchiv.com-এ পিইসি জুয়লে 
* পিইসি জুয়লের ভক্তদের ওয়েবসাইট 
* পিইসি জুয়লে ব্যবসায়ী ক্লাব 

বিষয়শ্রেণী:পিইসি জুয়লে
বিষয়শ্রেণী:১৯১০-এ নেদারল্যান্ডসে প্রতিষ্ঠিত
বিষয়শ্রেণী:১৯১০-এ প্রতিষ্ঠিত ফুটবল ক্লাব
বিষয়শ্রেণী:নেদারল্যান্ডসের ফুটবল ক্লাব
ফুটবল ক্লাব টুয়েন্টে

**ফুটবল ক্লাব টুয়েন্টে** (সাধারণত **এফসি টুয়েন্টে** ) অথবা শুধুমাত্র **টুয়েন্টে** () নামে পরিচিত) হচ্ছে এনস্খেডে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৬৫ সালের ১লা জুলাই তারিখে প্রতিষ্ঠিত হয়েছে। টুয়েন্টে তাদের সকল হোম ম্যাচ এনস্খেডের ডে খ্রোলস ভেস্তেতে খেলে থাকে; যার ধারণক্ষমতা হচ্ছে ৩০,২০৫। বর্তমানে এই ক্লাবের ম্যানেজারের দায়িত্ব পালন করছেন সাবেক স্পেনীয় ফুটবলার গঞ্জালো গার্সিয়া এবং সভাপতির দায়িত্ব পালন করছেন রেনে টাকেন্স। ওলন্দাজ মধ্যমাঠের খেলোয়াড় ওয়াউট ব্রামা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, টুয়েন্টে এপর্যন্ত ৭টি শিরোপা জয়লাভ করেছে; যার মধ্যে ১টি এরেডিভিজি শিরোপা, ১টি ইরস্টে ডিভিজি শিরোপা, ৩টি কেএনভিবি কাপ শিরোপা এবং ২টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, টুয়েন্টের সবচেয়ে বড় সাফল্য হচ্ছে ২০০৬ উয়েফা ইন্টারটোটো কাপ জয় এবং ১৯৭৪–৭৫ উয়েফা কাপের ফাইনালে পৌঁছানো; যেখানে তারা বরুসিয়া মনশেনগ্লাডবাখের কাছে ১–৫ গোলে হেরেছিল।

## অর্জন
### ঘরোয়া
* **[[এরেডিভিজি]]**
** **চ্যাম্পিয়ন:** ২০০৯–১০ 
** রানার-আপ:  ১৯৭৩–৭৪, ২০০৮–০৯, ২০১০–১১
* **[[ইরস্টে ডিভিজি]]**
** **চ্যাম্পিয়ন:** ২০১৮–১৯
* **[[কেএনভিবি কাপ]]**
** **চ্যাম্পিয়ন:** ১৯৭৬–৭৭, ২০০০–০১, ২০১০–১১
** রানার-আপ:  ১৯৭৪–৭৫, ১৯৭৮–৭৯, ২০০৩–০৪, ২০০৮–০৯
* **[[ইয়োহান ক্রুইফ শিল্ড]]**
** **চ্যাম্পিয়ন:**  ২০১০, ২০১১
** রানার-আপ:  ২০০১

### আন্তর্জাতিক
* **[[উয়েফা ইন্টারটোটো কাপ]]**
** **চ্যাম্পিয়ন**: ২০০৬
* **[[উয়েফা ইউরোপা লীগ|উয়েফা কাপ]]**
** রানার-আপ:  ১৯৭৪–৭৫

## আরও দেখুন
*নেদারল্যান্ডসের ফুটবল ক্লাবের তালিকা
* টুয়েন্টের ডার্বি
* ইয়ং ফুটবল ক্লাব টুয়েন্টে

## তথ্যসূত্র

## বহিঃসংযোগ

;প্রাতিষ্ঠানিক ওয়েবসাইট
*    
* ফুটবল ক্লাব টুয়েন্টে টিভি 
* উয়েফায় ফুটবল ক্লাব টুয়েন্টে

বিষয়শ্রেণী:ফুটবল ক্লাব টুয়েন্টে
বিষয়শ্রেণী:১৯৬৫-এ নেদারল্যান্ডসে প্রতিষ্ঠিত
বিষয়শ্রেণী:১৯৬৫-এ প্রতিষ্ঠিত ফুটবল ক্লাব
বিষয়শ্রেণী:নেদারল্যান্ডসের ফুটবল ক্লাব
আহাদ জামে মসজিদ, ইউক্রেন

**আহাদ জামে মসজিদ** () ইউক্রেনের দোনেৎস্কে অবস্থিত একটি জামে মসজিদ। স্থানীয় মাফিয়া প্রধান আহাত ব্রাগিনের সম্মানে মসজিদটির নামকরণ করা হয়েছিল এবং এর একটি মিনার রিনাত আহমেতের নামানুসারে নামকরণ করা হয়েছে। এটি সোভিয়েত ইউনিয়ন পতনের পরে দোনেৎস্ক অববাহিকায় নির্মিত প্রথম মসজিদ। বর্তমানে এটি দোনেৎস্ক গণপ্রজাতন্ত্রের ভূখণ্ডের মধ্যেই রয়েছে, যদিও এই অঞ্চলটি নিয়ে ইউক্রেনের সাথে বিরোধ রয়েছে।

## ইতিহাস
১৯৯৩ সালে দোনেৎস্ক মুসলিম সম্প্রদায় স্টার অফ দি নবী প্রতিষ্ঠা করেছিল। এক বছর পরে এই অঞ্চলের প্রথম মসজিদ ইবনে ফাদলানের ভিত্তি স্থাপন করা হয়। প্রকল্পের পরিকল্পনা ইস্তাম্বুলের একটি মসজিদ থেকে নেওয়া হয়েছিল।

ভবনের মূল পৃষ্ঠপোষক ছিলেন আখাত ব্রাগিন। ১৯৫৫ সালের ১৫ই অক্টোবর তারিখে তাঁর মৃত্যুর পরে তাঁর সম্মানে এই মসজিদটির নামকরণ করা হয়। প্রাথমিকভাবে প্রকল্পটির একটি মিনার তৈরি করার আহ্বান জানিয়েছিল, তবে রিনাত আহমাদের অর্থায়নের ফলে দুটি মিনার নির্মাণ সম্ভব হয়েছিল। তাঁর সম্মানেই দ্বিতীয়টির নাম রাখা হয়েছিল। মসজিদের প্রথম তলায় ইউক্রেনীয় ইসলামিক বিশ্ববিদ্যালয় (ইউক্রেনের উচ্চ শিক্ষার প্রথম মুসলিম প্রতিষ্ঠান) অবস্থিত।

১৯৯৯ সালের ৩রা সেপ্টেম্বর তারিখে আহাদ জামে মসজিদ এবং ইউক্রেনীয় ইসলামিক বিশ্ববিদ্যালয়ের আনুষ্ঠানিক উদ্বোধন করা হয়েছে।

## আরো দেখুন

* ইউক্রেনে ইসলাম

বিষয়শ্রেণী:ইউক্রেনের মসজিদ
বিষয়শ্রেণী:উইকিউপাত্তে স্থানাঙ্ক আছে
ওমর ইবনে হাসান

**ওমর ইবনে হাসান বিন আলী বিন আবী তালিব** হাসান ইবনে আলী(রা.) এর পুত্র যিনি কারবালায় উপস্থিত ছিলেন এবং কারবালার যুদ্ধের পর তাকে বন্দী করা হয়েছিল।

## নাম এবং বংশ
কেউ কেউ তাঁর নাম লিখেছেন আমর।  কেউ কেউ তাকে হুসাইন ইবনে আলী(রা.)এর পুত্র মনে করেন।  তবে এ কথা প্রসিদ্ধ যে তিনি হাসান ইবনে আলী(রা.)এর অন্যতম পুত্র এবং তাঁর মা হলেন- উম্মে ওয়ালিদ। 

## কারবালায় উপস্থিতি
কিছু ঐতিহাসিকদের মতে তিনি অল্প বয়সে কারবালায় শহীদ হয়েছিলেন।  তবে কেউ কেউ বলেন কারবালায় তিনি শহীদ হননি। 

মুতাতিল আল তালিবিনে বর্ণিত, বেশিরভাগ ঐতিহাসিকগণ কারবালায় তিনি বন্দি হয়েছিলেন বলে মত দেন।

মাকাতিলুত ত্বলিবিন গ্রন্থে উল্লেখ করা হয়েছে, হুসাইন(রা.) এর সন্তানদের মধ্যে উমর, যায়েদ ও হাসান বিন আলীর সন্তান হাসানকে বন্দী করা হয়েছিল। 

তাবারীর মতে ইয়াজিদ যুবক ওমর ইবনে হাসানকে ডেকে বললেন: ‘তুমি কি আমার ছেলের সাথে কুস্তি করবে?’ ওমর ইবনে হাসান উত্তর দিলেন: এইরকম খালি হাতে নয় তবে দু'জনকে এক সাথে তীক্ষ্ণ ধারালো তলোয়ার দেওয়া হোক যদি আমি মৃত্যুবরণ করি তাহলে আমার দাদা মোহাম্মদ(সা.)এর সাথে গিয়ে মিলিত হবো এবং যদি আমি তাকে হত্যা করি তাহলে সে তাঁর পূর্বপুরুষ মুয়াবিয়া ও আবু সুফিয়ানের সাথে মিলিতি হবে। 

এর পরিপ্রেক্ষিতে অন্যান্য ঐতিহাসিকরা তাকে কারবালার শহীদদের মধ্যে গণনা করেননি, তাই তাঁর শাহাদাত সুদূরপ্রসারী বলে মনে হয়।

## তথ্যসূত্র

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:তাবেয়ী
ফর্চুনা সিটার্ট

**ফর্চুনা সিটার্ট** হচ্ছে সিটার্ট ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৫৮ সালের ১লা জুলাই তারিখে প্রতিষ্ঠিত হয়েছে। ফর্চুনা সিটার্ট তাদের সকল হোম ম্যাচ সিটার্টের ফর্চুনা সিটার্ট স্টাডিওনে খেলে থাকে; যার ধারণক্ষমতা হচ্ছে ১২,৫০০। বর্তমানে এই ক্লাবের ম্যানেজারের দায়িত্ব পালন করছেন শয়র্স উল্টি এবং সভাপতির দায়িত্ব পালন করছেন অজগুর ইশিতান গুন। ওলন্দাজ রক্ষণভাগের খেলোয়াড় ওয়েসেল ডামার্স এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এজেড এপর্যন্ত ৬টি শিরোপা জয়লাভ করেছে; যার মধ্যে ৪টি ইরস্টে ডিভিজি শিরোপা, ২টি কেএনভিবি কাপ শিরোপা রয়েছে।

## অর্জন
* **[[কেএনভিবি কাপ]]**
** **চ্যাম্পিয়ন (২):** ১৯৫৭, ১৯৬৪
** রানার-আপ (২): ১৯৮৪, ১৯৯৯
* **[[ইরস্টে ডিভিজি]]**
** **চ্যাম্পিয়ন (১):** ১৯৯৪–৯৫
** রানার-আপ (২): ১৯৮১–৮২, ২০১৭–১৮

## আরও দেখুন
*নেদারল্যান্ডসের ফুটবল ক্লাবের তালিকা

## তথ্যসূত্র

## বহিঃসংযোগ
*  
*ফর্চুনা সিটার্টের ভক্তদের ওয়েবসাইট

বিষয়শ্রেণী:ফর্চুনা সিটার্ট
বিষয়শ্রেণী:১৯৬৮-এ নেদারল্যান্ডসে প্রতিষ্ঠিত
বিষয়শ্রেণী:১৯৬৮-এ প্রতিষ্ঠিত ফুটবল ক্লাব
বিষয়শ্রেণী:নেদারল্যান্ডসের ফুটবল ক্লাব
আল আনসার মসজিদ

**আল আনসার মসজিদ** (মালয়: মাসজিদ আল-আনসার) সিঙ্গাপুর এর একটি মসজিদ যা মসজিদ বিল্ডিং তহবিল কর্মসূচির প্রথম ধাপে নির্মিত প্রথম কয়েকটির মধ্যে একটি ছিল। এটি ১৯৮১ সালে সম্পূর্ণ হয়েছিল এবং চাদী চি স্ট্রিট এবং বেদোক নর্থ অ্যাভিনিউ ১ এর সংযোগস্থলে বেদোক উত্তর অঞ্চলে অবস্থিত।  মসজিদটি পূর্বে সাড়ে তিন হাজার লোক একসাথে নামাজ পরতে পারত। প্রতিদিন ও শুক্রবারের নামাজ ছাড়াও মসজিদে সপ্তাহের দিন এবং সাপ্তাহিক ছুটির সময়ে মাদ্রাসা ক্লাস হয়। এটি তামিল ভাষায় যে কয়েকটি মসজিদ ধর্মীয় ক্লাস পরিচালনা করে তার মধ্যে একটি, সিঙ্গাপুরের একটি পূর্ণকালীন কল্যাণ আধিকারিকের মধ্যে কেবল দুটি মসজিদের মধ্যে একটি।

২০১১ সালের অক্টোবরে, মসজিদের চেয়ারম্যান ঘোষণা করেন যে মসজিদে একটি বড় রকমের সংস্কারের কাজ হবে, যা ২০১২ সালের অক্টোবরে শুরু হয়েছিল। কাজ শেষ হতে প্রায় তিন বছর সময় লেগেছে। বৃদ্ধদের জন্য ভবনের প্রবেশ উন্নত করার সময় আবাসনটির পরিমাণ বাড়িয়ে ৪,৫০০ জনে উন্নীত করা হয়েছে। মূল মসজিদের একমাত্র বেঁচে থাকা অংশটি হল মিনার, যা একটি লিফ্ট শ্যাফট এ পরিণত হয়েছে।

মসজিদটি আনুষ্ঠানিকভাবে ২৪ এপ্রিল ২০১৫ এ পুনরায় খোলা হয়েছে। নতুন মসজিদে বেসমেন্ট কার পার্ক সহ মোট সাত তলা রয়েছে। অন্যান্য বৈশিষ্ট্যগুলির মধ্যে বাধা-মুক্ত অ্যাক্সেস, র‌্যাম্প এবং একটি পারিবারিক নামাজের স্থান রয়েছে।

## আরও দেখুন
* এশিয়ার মসজিদের তালিকা
* সিঙ্গাপুরের মসজিদের তালিকা
* মসজিদ
* ইসলাম
* নামাজ

## তথ্যসূত্র

বিষয়শ্রেণী:সিঙ্গাপুরের মসজিদ
বিষয়শ্রেণী:১৯৮১-এ এশিয়ায় প্রতিষ্ঠিত
পিয়াল বিজেতুঙ্গে

**পিয়াল কশৈপ বিজেতুঙ্গে** (; জন্ম: ৬ আগস্ট, ১৯৭১) বাদুল্লা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ক্যান্ডি ক্রিকেট ক্লাব, মুরস স্পোর্টস ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন **পিয়াল বিজেতুঙ্গে**।

## প্রথম-শ্রেণীর ক্রিকেট
সেন্ট অ্যান্থনি কলেজে অধ্যয়ন করেছেন। তিনজন ছাত্রের অন্যতম হিসেবে একই দলে খেলেন ও পরবর্তীতে শ্রীলঙ্কা দলে প্রতিনিধিত্ব করেন। বামহাতি অর্থোডক্স স্লো বোলার পিয়াল বিজেতুঙ্গে মুত্তিয়া মুরালিধরনের সাথে জুটি গড়ে একচ্ছত্র প্রাধান্য বিস্তার করেন। অন্যান্য স্কুলের ব্যাটসম্যানদের সমীহের কারণ হয়ে দাঁড়ান। আরেকজন হচ্ছেন রুয়ান কালপেগে। তবে, সতীর্থদের তুলনায় তিনি আন্তর্জাতিক অঙ্গনে সুনাম বয়ে আনতে পারেননি।

১৯৮৮-৮৯ মৌসুম থেকে ২০০১-০২ মৌসুম পর্যন্ত পিয়াল বিজেতুঙ্গে’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেট অঙ্গনে সফলতার স্বাক্ষর রাখতে না পারলেও ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শন করেছিলেন তিনি। ৬৫টি প্রথম-শ্রেণীর ক্রিকেট খেলায় অংশ নিয়ে ১৬১ উইকেট লাভ করেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পিয়াল বিজেতুঙ্গে। ২৫ আগস্ট, ১৯৯৩ তারিখে মোরাতুয়ায় সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

সেন্ট অ্যান্থনি কলেজের সাবেক শিক্ষার্থীত্রয় একত্রে দক্ষিণ আফ্রিকার বিপক্ষে অংশ নেন। দুই উইকেট লাভ করেন তিনি। চূড়ান্ত দিন শ্রীলঙ্কা দল জয় পেলেও তাদেরকে বোলিং করতে হয়নি। বরঞ্চ জন্টি রোডস তাদের বল যথাযথভাবে মোকাবেলা করে সেঞ্চুরি করেছিলেন।

## অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। শ্রীলঙ্কা জাতীয় ক্রিকেট দলে স্পিন বোলিং কোচের দায়িত্ব পালন করেন। এ পর্যায়ে রঙ্গনা হেরাথ, থারিন্ডু কৌশল ও দিলরুয়ান পেরেরা’র ন্যায় আন্তর্জাতিক খেলোয়াড়দেরকে প্রশিক্ষণ দেন তিনি।

## তথ্যসূত্র

## আরও দেখুন
* পুবুদু দাসানায়াকে
* চম্পকা রামানায়েকে
* এক টেস্টের বিস্ময়কারী
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কন্দুরাতার ক্রিকেটার
বিষয়শ্রেণী:ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:মুরস স্পোর্টস ক্লাবের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:সিংহলিজ স্পোর্টস ক্লাবের ক্রিকেটার
আরকেসি ভালভেইক

**রুমস কাদোলিকে কম্বিনাটি ভালভেইক ** (সাধারণত **আরকেসি ভালভেইক** () নামে পরিচিত) হচ্ছে ভালভেইক ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৪০ সালের ২৬শে আগস্ট তারিখে প্রতিষ্ঠিত হয়েছে। আরকেসি ভালভেইক তাদের সকল হোম ম্যাচ ভালভেইকের মান্ডেমেকার্স স্টাডিওনে খেলে থাকে; যার ধারণক্ষমতা হচ্ছে ৭,৫০০। বর্তমানে এই ক্লাবের ম্যানেজারের দায়িত্ব পালন করছেন ফ্রেড খ্রিম এবং সভাপতির দায়িত্ব পালন করছেন পিটার কনেইনেনবার্খ। ওলন্দাজ মধ্যমাঠের খেলোয়াড় ডান রিন্সট্রা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আরকেসি ভালভেইক এপর্যন্ত ২টি ইরস্টে ডিভিজি শিরোপা জয়লাভ করেছে।

## অর্জন
**[[ইরস্টে ডিভিজি]]**
* **চ্যাম্পিয়ন (২):** ১৯৮৭–৮৮, ২০১০–১১

## আরও দেখুন
* নেদারল্যান্ডসের ফুটবল ক্লাবের তালিকা

## তথ্যসূত্র

## বহিঃসংযোগ

* 


বিষয়শ্রেণী:১৯৪০-এ নেদারল্যান্ডসে প্রতিষ্ঠিত
বিষয়শ্রেণী:১৯৪০-এ প্রতিষ্ঠিত ফুটবল ক্লাব
বিষয়শ্রেণী:নেদারল্যান্ডসের ফুটবল ক্লাব
আল-সালাম মসজিদ, ওডেসা

**আল-সালাম মসজিদ** (এছাড়াও **আরবীয় সাংস্কৃতিক কেন্দ্র** নামে পরিচিত) ইউক্রেনের ওডেসায় অবস্থিত একটি মসজিদ। সংস্কৃতি কেন্দ্র এবং মসজিদটি ২০০১ সালের জুন মাসে আনুষ্ঠানিকভাবে উদ্বোধন করা হয়েছে।

## ইতিহাস
বাম|থাম্ব|222x222পিক্সেল| মসজিদে প্রবেশের পথ।
ওডেসা মুসলমানদের একটি প্রাচীন ঐতিহ্যবাহী শহর। ওডেসা শহরটি হাদজিবি নামে পরিচিত একটি প্রাচীন (তাতার) বসতির জায়গায় নির্মিত হয়েছিল। এই বন্দোবস্তটি ১২৪০ সালে ক্রিমিয়ার খান হাকাবে দ্বারা প্রতিষ্ঠিত হয়েছিল এবং মূলত তার নামানুসারে হাকাবে (*হাদজিবি* হিসেবে পরিচিত) নামকরণ করা হয়েছিল।

প্রখ্যাত স্থপতি কারবালাই সাফিখান কারাবাখি দ্বারা নির্মিত এই মসজিদটি শহরের কেন্দ্রস্থলে অবস্থিত এবং এর পাশে একটি মুসলিম কবরস্থানও ছিল। সোভিয়েত শক্তির আগমনের সাথে সাথে ওডেসা মুসলমানদের জীবন নাটকীয়ভাবে পরিবর্তিত হয়। তাতার মোল্লা সাবিরজায়ান সাফারকে গুলি করার পর এই মসজিদটি বন্ধ করে দেওয়া হয় এবং পরবর্তীতে ধ্বংস করে দেয়া হয়। এর পাশাপাশি মুসলিম কবরস্থানও ভেঙে ফেলা হয়েছিল।

২০০১ সালে আরবীয় সাংস্কৃতিক কেন্দ্রটি সিরিয়ার ব্যবসায়ী কিভান আদনানের ব্যয়ে পুনরায় নির্মিত হয়েছে। বর্তমানে কেন্দ্রটি বয়স বা জাতীয়তা নির্বিশেষে প্রত্যেককে আরবি শেখানোর জন্য একটি মুক্ত বিদ্যালয় এবং গ্রন্থাগার পরিচালনা করে।

## তথ্যসূত্র

## বহিঃসংযোগ

বিষয়শ্রেণী:ইউক্রেনের মসজিদ
বিষয়শ্রেণী:২১শ শতাব্দীর মসজিদ
দার ইয়াসিন

**দার ইয়াসিন** একজন কাশ্মীরি সাংবাদিক। তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কারে ভুষিত হন।

## প্রাথমিক জীবন
ইয়াসিন ভারতের কাশ্মীরে ১৯৭৩ সালে জন্মগ্রহণ করেছিলেন। দক্ষিণ ভারতে কম্পিউটার বিজ্ঞান এবং প্রযুক্তি বিষয়ে স্নাতক অধ্যয়ন করেছেন। দার ইয়াসিন ভারত শাসিত কাশ্মিরের মূল শহর শ্রীনগরের বাসিন্দা।

## সাংবাদিকতা
দার কাশ্মীরের সংঘাত, দক্ষিণ এশিয়া ভূমিকম্প এবং এর পরবর্তী পরিস্থিতি এবং বিভক্ত কাশ্মীরের মধ্যে পথে বাস নামার আন্দোলনকে ব্যাপকভাবে কভার করেছেন। আফগানিস্তানে নিয়োগের সময় তিনি আফগান যুদ্ধ, আফগান শরণার্থী এবং যুদ্ধবিধ্বস্ত আফগানীদের দৈনিক জীবনকে কভার করেছেন। মিয়ানমারে বৃহত্তর সহিংসতা ও নিপীড়ন থেকে পালিয়ে আসা রোহিঙ্গা শরণার্থী সংকটকেও কভার করেছেন। তাঁর নিবন্ধগুলি বিশ্বের সমস্ত প্রধান সংবাদপত্র এবং নিউজ ম্যাগাজিনে প্রকাশিত হয়েছে। ইয়াসিন বর্তমানে মার্কিন বার্তা সংস্থা এপির সাংবাদিক হিসেবে কাজ করেন।

## অর্জন
ডারের কাজ কয়েক ডজন আন্তর্জাতিক ফটো অ্যাওয়ার্ড অর্জন করেছে। ২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে অন্য আর দুই ফটো সাংবাদিক মুখতার খান এবং চন্নী আনন্দ এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।

## তথ্যসূত্র

বিষয়শ্রেণী:পুলিৎজার পুরস্কার বিজয়ী
বিষয়শ্রেণী:ভারতীয় সাংবাদিক
বিষয়শ্রেণী:ভারতীয় আলোকচিত্র সাংবাদিক
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
খারকিভ ক্যাথেড্রাল মসজিদ

**খারকিভ ক্যাথেড্রাল মসজিদ** (; এছাড়াও **খবিদরালী মসজিদ** নামেও পরিচিত) ইউক্রেনে অবস্থিত একটি মাসজিদ।

## ইতিহাস
১৯০৭ সালে লোপান নদীর তীর ঘেঁষে একটি মসজিদ নির্মাণ করা হয়েছিল। ১৯৩৬ সালে উক্ত সময়ের ক্ষমতাধর ব্যক্তি জোসেফ স্টালিন এই মসজিদটি ধ্বংস করে দিয়েছিলেন। তার দাবি ছিল যে, এই মসজিদটি নদীর সৌন্দর্যে ব্যাঘাত করছে। পরে ২০১০ সালে একই জায়গায় মসজিদটি পুনর্নির্মাণের কাজ শুরু হয় এবং ২০১৬ সালে তা সম্পূর্ণ হয়।

## তথ্যসূত্র

*

বিষয়শ্রেণী:ইউক্রেনের মসজিদ
বিষয়শ্রেণী:কমিউনিস্টদের দ্বারা ধ্বংসকৃত মসজিদ
চন্নী আনন্দ

**চন্নী আনন্দ** একজন কাশ্মিরি সাংবাদিক। ২০২০ সালে তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কার লাভ করেন। তিনি অ্যাসোসিয়েটেড প্রেসের চিত্র সাংবাদিক হিসেবে কাশ্মীর নিয়ে ভারতের ক্র্যাকডাউনের ছবিগুলির জন্য নির্বাচিত আলোকচিত্র বিভাগ এই পুরস্কার লাভ করেন।

## প্রাথমিক জীবন
চন্নী আনন্দ ভারত শাসিত জম্মু কাশ্মিরের বাসিন্দা।

## কর্মজীবন
তিনি ভারত-পাকিস্তান সীমান্তের সহিংসতা, রাজনৈতিক বিকাশ, দক্ষিণ এশিয়ায় ভূমিকম্পের কারণে বাস্তুচ্যুত হওয়ার গল্পগুলি কভার করেছেন। তিনি ২০০০ সাল থেকে অ্যাসোসিয়েটেড প্রেসে কাজ করছেন।

## সাংবাদিকতা
চন্নী আনন্দ বর্তমানে মার্কিন বার্তা সংস্থা এসোসিয়েটেড প্রেসের সাংবাদিক হিসেবে কাজ করেন।

## অর্জন
২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে তিনি আরও দুই জন চিত্র সাংবাদিক দার ইয়াসিন এবং মুখতার খান-এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন।

## তথ্যসূত্র

## বহিঃসংযোগ
* টুইটারে চান্নি আনন্দ
* ফেইসবুকে চান্নি আনন্দ

বিষয়শ্রেণী:পুলিৎজার পুরস্কার বিজয়ী
বিষয়শ্রেণী:ভারতীয় সাংবাদিক
বিষয়শ্রেণী:ভারতীয় আলোকচিত্র সাংবাদিক
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের ব্যক্তি
বিষয়শ্রেণী:১৯৭০-এ জন্ম
ভোলগা যুক্তরাষ্ট্রীয় জেলা

**ভোলগা** (**প্রিভোলজস্কি**) **ফেডারেল জেলা**  (, (*প্রিভোলজস্কি ফেডারেলনি ওক্রুগ*) রাশিয়ার আটটি ফেডারেল জেলার মধ্যে একটি।  এটি ইউরোপীয় রাশিয়ার দক্ষিণ-পূর্ব অংশ গঠন করে। ২০১০ এর আদমশুমারি অনুসারে এর জনসংখ্যা ২,৯৮,৯৯,৬৯৯  (শহরে ৭০.৮%), এবং আয়তন  ।  ইগর কোমারভ ২০১৮ সালের ১৮ সেপ্টেম্বরে এই ফেডারেল জেলার রাষ্ট্রপতির দূত নিযুক্ত হন। এই জেলার ঐতিহাসিক কেন্দ্রটি আইডেল-ইউরাল অঞ্চল হিসাবে পরিচিত।

## তথ্যসূত্র

বিষয়শ্রেণী:রাশিয়ার যুক্তরাষ্ট্রীয় জেলা
বিষয়শ্রেণী:২০০০-এ প্রতিষ্ঠিত রাষ্ট্র ও অঞ্চল
নন্দেস্ক্রিপ্টস ক্রিকেট ক্লাব

**নন্দেস্ক্রিপ্টস ক্রিকেট ক্লাব** শ্রীলঙ্কার কলম্বোভিত্তিক প্রথম-শ্রেণীর ক্রিকেট দল। নন্দেস্ক্রিপ্টস ক্রিকেট ক্লাব গ্রাউন্ডে দলটি অতিথি দলগুলোর বিপক্ষে নিজেদের খেলার আয়োজন করে থাকে।

১৮৮৮ সালে ক্লাবটি প্রতিষ্ঠিত হয়েছিল। যে-কেউ অংশগ্রহণ করতে পারবে এ নীতিবোধে বিশ্বাসী হিসেবে নন্দেস্ক্রিপ্টস নামটি আহরিত হয়েছে। স্বতন্ত্র জাতিগোষ্ঠীর অংশগ্রহণে কলম্বোভিত্তিক অন্যান্য ক্লাব বিশেষ করে সিংহলীজ স্পোর্টস ক্লাব, মুরস স্পোর্টস ক্লাব এবং তামিল ইউনিয়ন ক্রিকেট ও অ্যাথলেটিক ক্লাবের সাথে বিপরীত চিত্র তুলে ধরে। এর সদস্য সকলের জন্যে উন্মুক্ত।

## সম্মাননা
* **পি সারাভানামুত্তু ট্রফি / রবার্ট সেনানায়েকে ট্রফি / লাকস্প্রে ট্রফি / প্রিমিয়ার ট্রফি (১৬)**
১৯৫২-৫৩, 
১৯৫৩-৫৪, 
১৯৫৪-৫৫, 
১৯৫৬-৫৭, 
১৯৫৭-৫৮, 
১৯৬০-৬১, 
১৯৬৯-৭০, 
১৯৭০-৭১, 
১৯৭৫-৭৬,
১৯৭৬-৭৭, 
১৯৭৮-৭৯,
১৯৮৫-৮৬, 
১৯৮৮-৮৯,
১৯৯৩-৯৪,
২০০০-০১,
২০১৩-১৪

* **অনূর্ধ্ব-২৩ ট্রফি (২)**
২০০৮-০৯
২০০৯-১০

## দলীয় রেকর্ড
* **সর্বোচ্চ দলীয় সংগ্রহ** - ৫৩৮ ব সিংহলীজ স্পোর্টস ক্লাব
* **ইনিংসে সেরা বোলিং পরিসংখ্যান** - লিন্ডন হানিবল ৮/৩৮ ব এমএসসি
* **প্রথম খেলায় শতরান** - প্রসাদ পদ্মাশঙ্কা, ১০৬ ব পিএসসি
* **উভয় ইনিংসে শতরান** - প্রদীপ হিউয়েগি ১৬৮ ও ১২৩ ব মাতারা
* **ব্যক্তিগত সর্বোচ্চ রান** - অরবিন্দ ডি সিলভা ২২২ ব এসএসসি
* **জুটি রেকর্ড** -
* ১ম - ২৩৩, আরপি আর্নল্ড ও এস বীরাসিংহে
* ২য় - ২২৬, আরপি আর্নল্ড ও এমএন নওয়াজ
* ৩য় - ১৪৩, এমএন নওয়াজ ও পিএ ডি সিলভা
*৪র্থ - ২৮৫, এইচপি তিলকরত্নে ও সিপি মাপাতুনা
*৫ম - ২৩৪*, আরপি আর্নল্ড ও সিপি মাপাতুনা
* ৬ষ্ঠ - ২৩৯*, ডিএ গুণবর্ধনে ও এইচপি তিলকরত্নে
* ৭ম - ১৫৩, পিএ ডি সিলভা ও এজিডি বিক্রমাসিংহে
* ৮ম - ১৪৭* আরএস কালপেগে ও এমটিটি মিরান্ডো
* ৯ম - ১৩০, এইচপি তিলকরত্নে ও কেআর পুষ্পকুমারা
* ১০ম - ৬২, আরএস কালপেগে ও ডব্লিউএস সিরিমানে

## অন্য নন্দেস্ক্রিপ্টস ক্লাব
১৯শ শতাব্দীতে লন্ডনভিত্তিক দল থেকে নন্দেস্ক্রিপ্টস ক্রিকেট ক্লাব নামটি এসেছে। বিস্ময়কর ক্রিকেট ক্লাব হিসেবে নন্দেস্ক্রিপ্টসের কোন নির্দিষ্ট মাঠ ছিল না ও বিভিন্ন মানের খেলোয়াড়দেরকে নিয়ে গঠিত হয়। ১৯৬২ সালে মূলতঃ ক্রিকেটের নীতি, ক্রীড়াসূলভ মনোভাব, পোশাকের উচ্চ মান, দৃষ্টিভঙ্গী ও প্রয়োগ ঘটাতে নিউজিল্যান্ডীয় নন্দেস্ক্রিপ্টস ক্লাব প্রতিষ্ঠিত হয়। বিস্ময়কর ক্লাব হিসেবে এটি ওয়েলিংটন ও লোয়াড় হাটের খেলোয়াড়দের নিয়ে গঠিত হয়েছিল। ইয়ান চ্যাটফিল্ড, জন রিড ও বব ব্লেয়ারসহ আটজন নিউজিল্যান্ডীয় আন্তর্জাতিক ক্রিকেটার অংশ নিয়েছেন। ১৯৮০-এর দশকে নন্দেস্ক্রিপ্টস ক্রিকেট ক্লাব ব্রুনেই ক্রিকেট লীগে অংশ নিয়েছিল। মূলতঃ শ্রীলঙ্কান প্রবাসী সিংহলী ও তামিলদের নিয়ে ক্লাবটি গঠিত হলেও পরবর্তীতে অন্য ক্লাবের সাথে নাম পরিবর্তিত হয়ে একীভূত হয়।

## উল্লেখযোগ্য খেলোয়াড়

* রুমেশ রত্নায়েকে
* রাসেল আর্নল্ড
* উপুল চন্দনা
* দীনেশ চন্ডিমাল
* অরবিন্দ ডি সিলভা
* নিরোশন ডিকওয়েলা
* অভিষ্কা গুণবর্ধনে
* রঞ্জন মাদুগালে
* লাসিথ মালিঙ্গা
* নাভিদ নওয়াজ
* রবীন্দ্র পুষ্পকুমারা
* কুমার সাঙ্গাকারা
* উপুল থারাঙ্গা
* হাসান তিলকরত্নে
* গামিনি বিক্রমাসিংহে
* ফারভিজ মাহারুফ

## তথ্যসূত্র

## বহিঃসংযোগ
* Brief history of Nondescripts Cricket Club
* Cricinfo
* Nondescripts Cricket Club at CricketArchive
* Nondescripts Cricket Club at Sri Lanka Cricket

বিষয়শ্রেণী:১৮৮৮-এ প্রতিষ্ঠিত
বিষয়শ্রেণী:শ্রীলঙ্কার প্রথম-শ্রেণীর ক্রিকেট দল
ফাহিশা

**ফাহিশা** বা **ফাহাশ** () হল একটি আরবি শব্দ, যার দ্বারা সাধারণত লাম্পট্য বা অশ্লীলতাকে বোঝায়। এটি ইসলামী পরিভাষায় একটি গুরুত্বপূর্ণ শব্দ। ফাহিশার বিপরীত শব্দ হল হায়া।

## পরিভাষা
ফাহিশা শব্দটি শাহওয়াত (شَهْوَة) ধাতু থেকে এসেছে যার অর্থ শক্তিশালী কামনা, যা সাধারণত নেতিবাচক ক্ষেত্রে ব্যবহৃত হয়। ইসলামী পন্ডিতদের মতে, ফাহিশার অর্থ দুটি হতে পারে: 
* হয় এটি ব্যভিচার বা পরকীয়া (জিনা *ফাহিশা মুবিন* হিসেবে), যেমনটা কুরআনে বলা হয়,

*দ্বিতীয় মত হল যে কোন খারাপ কাজ যা শাস্তিযোগ্য যেমন পাথরনিক্ষেপ, হত্যা হাত কাটা ইত্যাদি।
ফাহিশায় অন্তরভূক্ত কবীরাহ গুনাহর সংখ্যা অনেক। কবীরা গুনাহ হল সেসব পাপ, যা থেকে বিরত থাকতে ইসলামে কঠোর সতর্ক করা হয়েছে, অথবা এর বিরুদ্ধে কঠিন শাস্তি রাখা হয়েছে, অথবাএর জন্য হদ্দ শাস্তি জারি রয়েছে। যেমন মুসলিম হওয়ার পর ধর্মত্যাগ করা, নিরপরাধ মানুষ হত্যা করা, সুদ খাওয়া, বাবামার সাথে খারাপ ব্যবহার করা, ব্যভিচার, পরকীয়া ও মিথ্যা সাক্ষ্য দেওয়া ইত্যাদি। 
## হাদীস

## ফাহিশা থেকে বাচার উপায়
কুরআন বলে, নামাজ অশ্লীল ও নিষিদ্ধ কাজ হতে বিরত রাখে। কুরআনে রয়েছে, 

## তথ্যসূত্র

বিষয়শ্রেণী:শরীয়তে আরবি শব্দ ও বাগধারা
বিষয়শ্রেণী:ইসলামি পরিভাষা
বিষয়শ্রেণী:কুরআন
বিষয়শ্রেণী:হাদিস
বিষয়শ্রেণী:শরীয়তের আইনগত পরিভাষা
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইনের পরিভাষা
আলোক নাথ

**আলোক নাথ** (জন্মঃ ১০ জুলাই ১৯৫৬) হচ্ছেন ভারতের একজন অভিনেতা যিনি টেলিভিশন নাটক এবং চলচ্চিত্রে অভিনয় করেন। ১৯৮২ সালের *[[গান্ধী (চলচ্চিত্র)|গান্ধী]]* ছিলো তার অভিনীত প্রথম চলচ্চিত্র, এই চলচ্চিত্রটি শ্রেষ্ঠ চলচ্চিত্র বিভাগে একাডেমি পুরস্কার পেয়েছিলো। অলোক ডিডি ন্যাশনালের *বুনিয়াদ* ধারাবাহিক নাটকে অভিনয় করেন আশির দশকেই যা তুমুল দর্শকপ্রিয়তা পায়। জি টিভির ১৯৯৯ সাল থেকে ২০০১ সাল পর্যন্ত দেখানো নাটক 'রিশতে'ও মানুষ পছন্দ করেছিলো, এই ধারাবাহিক নাটকটিও আলোকের অভিনীত অন্যতম গুরুত্বপূর্ণ নাটক। স্টার প্লাস চ্যানেলের অনেক নাটকেই অলোক অভিনয় করেছিলেন যেগুলোও দর্শকপ্রিয়তা পেয়েছিলো।

## তথ্যসূত্র

## বহিঃসংযোগ
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:খগড়িয়া জেলার ব্যক্তি
বিষয়শ্রেণী:বিহারের অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:হিন্দি চলচ্চিত্র অভিনেতা
সেরেম্বান জামে মসজিদ

**সেরেম্বান জামে মসজিদ** ( বা *মসজিদ জামে সেরেম্বান*) মালয়েশিয়ার নেগেরি সেম্বিলানের সেরেম্বানে অবস্থিত একটি পুরানো মসজিদ। এটি জালান ইয়াম তুয়ান এবং জালান দাতো' বন্দর তুঙ্গলের মোড়ে অবস্থিত। এই মসজিদের স্থাপত্য শৈলীটি পুরাতন মালাক্কীয় শৈলীর লক্ষ্য করা যায়।

## আরো দেখুন
*মালয়েশিয়ায় ইসলাম

## তথ্যসূত্র

বিষয়শ্রেণী:নেগেরি সেম্বিলানের মসজিদ
আউফ ইবনে হারিস

**আউফ ইবনে হারিস আল আনসারী** মুহাম্মাদের একজন আনসার সাহাবা ছিলেন, যিনি বদর যুদ্ধে অংশগ্রহণ করে মৃত্যুবরণ করেছেন।

## জন্ম ও পরিচয়
আউফ ইবনে হারিস মদিনার খাযরাজ বংশের নাজ্জার শাখায় জন্মগ্রহণ করেছিলেন। তার পিতার নাম হারিস ইবনে রিফায়া এবং মাতার নাম আফরা বিনতে উবাইদ ইবনে সালাবা, তার মা ইসলাম গ্রহণ করেছিলেন।

## ইসলাম গ্রহণ
আউফ নবুয়তের ১২ তম বছরে অর্থাৎ, ৬২১ সালে ৬ জন ব্যক্তির সাথে মক্কায় এসে ইসলাম গ্রহণ করেছিলেন। তারপর তিনি তার বাকি সঙ্গীদের নিয়ে মদিনায় ইসলাম প্রচার করতে থাকেন। তার ইসলাম প্রচার মদিনায় বেশ সাড়া ফেলে, যার ফলে অনেকেই ইসলাম গ্রহণ করেছিলেন।

## ১ম ও ২য় বাইয়াতে অংশগ্রহণ
পরবর্তী বছরে ৬১২ সালে ১১ জন ব্যক্তি নিয়ে মুহাম্মাদের সাথে আবার সাক্ষাৎ করেন ও সবাই ইসলাম গ্রহণ করেন। অতঃপর রাত্রি বেলায় মিনায় আকাবার নিকট একত্রিত হয়ে কিছু বিষয়ের উপর বাইয়াত গ্রহণ করে। সেগুলো হলো: আল্লাহ্‌র সাথে কাউকে শরিক করবেন না, চুরি করবেন না, ব্যভিচার করবেন না, কাউকে ব্যভিচারের মিথ্যা অপবাদ দিবেন না এবং সৎ কাজে মুহাম্মাদের অবাধ্য হবেন না। এটিকে প্রথম বাইয়াত নামে অভিহিত করা হয়।

আবার আউফ ইবনে হারিস পরবর্তী বছরে অর্থাৎ, ৬১৩ সালে মুসআব ইবনে উমাইরের নেতৃত্বে ৭৫ জন ব্যক্তির সাথে তিনি আবার হজ্জ পালন করার জন্য মক্কায় আগমন করেন এবং পূর্ববর্তী বছরে এখানেই মিনার আকাবার নিকট সকলের সাথে তিনি মুহাম্মাদের সাথে দেখা করেন ও সবাইকে সৎপথে নিবৃত থাকার ও মুহাম্মাদকে সাহায্য করার শপথ বাক্য পাঠ করান। এটাকে ইসলামে আকাবার দ্বিতীয় বাইয়াত বলা হয়।

## যুদ্ধে অংশগ্রহণ
তিনি বদর যুদ্ধে অংশগ্রহণ করেন ও এই যুদ্ধেই মৃত্যুবরণ করেন।

### বদর যুদ্ধের ঘটনা
বদর যুদ্ধে আউফ ইবনে হারিস ও তার দুই ভাই মুয়াজ ইবনে হারিস ও মুয়াবিজ ইবনে হারিস অংশগ্রহণ করেছেন। তার দুলাভাই-শালা এই যুদ্ধে যোগদান করেছিল। যুদ্ধের সময় যখন উভয় পক্ষ সারি বেঁধে প্রস্তুত হচ্ছিল তখন মুশরিকদের মধ্য হতে শায়বা ইবনে রাবিয়া, উতবা ইবনে রাবিয়া ও ওয়ালীদ ইবনে উতবা সামনে এসে মুসলিমগণকে দ্বন্দ্বযুদ্ধে আহবান করলে মুসলিম পক্ষে আনসার সাহাবা হতে মুয়াজ, মুয়াবিজ ও আউফ এই তিন ভাই মুশরিকদের সম্মুখে অগ্রসর হন। মুশরিকদের সাথে প্রথম দ্বন্দ্বযুদ্ধে মুহাজিরগণ অবতীর্ণ হবেন, এটাই মুহাম্মাদের ইচ্ছা ছিল। অপরপক্ষে মুশরিকরাও মুহাজির সাহাবাদের সাথে দ্বন্দ্বযুদ্ধে অবতীর্ণ হতে চাচ্ছিল। তাই মুহাম্মাদ তাদের তিন ভাইয়ের এই ইচ্ছায় খুশি হয়ে প্রশংসা করে ফিরে আসতে বললেন।

অতঃপর এক সময় আউফ মুহাম্মাদের স. জিজ্ঞাসা করল যে বান্দার এমন কি কোন কাজ আছে যা দেখে আল্লাহ মুচকি হাসেন? এখন নবী স. উত্তরে বললেন বান্দা যখন আল্লাহর খুশির জন্য শত্রুর মুখে বর্ম ছাড়া শত্রুর ভিতরে ঢুকে যায়। তখন এই প্রেরণায় লৌহবর্ম খুলে শত্রু পক্ষের উপর ঝাপিয়ে পড়েন এবং এক সময় মৃত্যুবরণ করেন। এই যুদ্ধেই তার দুই ভাই মুয়াজ ও মুয়াবিজ আবু জাহেলকে হত্যা করেছিল।

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:বদর যুদ্ধে অংশগ্রহণকারী সাহাবা
সুলতান ইসমাইল পেত্রা রজতজয়ন্তী মসজিদ

**সুলতান ইসমাইল পেত্রা রজতজয়ন্তী মসজিদ** (**চাইনিজ মসজিদ**, **রানতাউ পাঞ্জাং**, বা **বেইজিং মসজিদ** মালয়: **মসজিদ চীন**, **রানতাউ পাঞ্জাং** বা **মসজিদ জুবলি পেরাক সুলতান ইসমাইল পেত্রা** বা **মসজিদ বেইজিং**) হলো মালয়েশিয়ার কেলান্তানের রানতাউ পাঞ্জাংয়ের একটি চীনা শৈলীবিশিষ্ট মসজিদ। এই মসজিদটি চীনের বেইজিংয়ের এক হাজার বছরের পুরানো নিউজি মসজিদের মতো। রানতাউ পাঞ্জাং থেকে প্রায় ২ কিলোমিটার দূরে পাসির মাস-রানতাউ পাঞ্জং হাইওয়ের প্রান্তে এই মসজিদটি অবস্থিত।

## ইতিহাস
২০০৫ সালের সেপ্টেম্বর মাসে, এই মসজিদের নির্মাণ কাজ শুরু হয়েছিল এবং ২০০৯ সালের আগস্ট মাসে মসজিদটি উদ্বোধন করা হয়েছে। নির্মাণের মোট আনুমানিক ব্যয় ছিল ৮.৮ মিলিয়ন মালয়েশীয় রিংগিত। এই মসজিদটি মোট ৩.৭ একর জমির ওপর অবস্থিত এবং এখানে একসাথে এক হাজার মুসল্লি নামাজ আদায় করতে পারে।

## আরো দেখুন
*মালয়েশিয়ায় ইসলাম

## তথ্যসূত্র

বিষয়শ্রেণী:কেলান্তানের মসজিদ
বিষয়শ্রেণী:২০০৯-এ সম্পন্ন মসজিদ
বিষয়শ্রেণী:২০০৯-এ মালয়েশিয়ায় প্রতিষ্ঠিত
বাবুল ইসলাম মসজিদ

**বাবুল ইসলাম মসজিদ** জাপানের তোচিগির একটি জামে মসজিদ। এটি ওইয়ামা রুট ৪ ও রুট ৫০ এর মোড়ে অবস্থিত। মসজিদের মূল হলটি প্রায় ৬০০ জন মুসল্লি ধারণ করতে পারে।

এমসজিদে দৈনিক পাঁচ ওয়াক্ত নামাজ ও শুক্রবারে জুমার নামাজের পাশাপাশি তারাবীহ, ঈদের নামাজের জামাতও অনুষ্ঠিত হয়। এছাড়া, প্রতি শনিবার সাপ্তাহিক কোরআন শিক্ষার মাহফিলের আয়োজন করা হয়। মসজিদের অন্যান্য ক্রিয়াকলাপগুলো মধ্যে উল্লেখযোগ্য হল ইসলাম ধর্মে ধর্মান্তরিতকরণ, ইসলামী বিবাহ, লাশের গোসল ও জানাজা ইত্যাদি।

## তথ্যসূত্র

বিষয়শ্রেণী:জাপানের মসজিদ
সুলতান সুলাইমান মাসজিদ, ইউক্রেন

**সুলতান সুলাইমান মসজিদ**, () ইউক্রেনের দোনেৎস্কের মারিওপোলে অবস্থিত একটি মাসজিদ। সুলাইমান এবং বেগম সুলাইমানের সম্মানে এই মসজিদটির নামকরণ করা হয়েছে।

## ইতিহাস
২০০৭ সালের ১৫ই অক্টোবর তারিখে, সুলতান সুলাইমান মসজিদ এবং ইসলামিক সাংস্কৃতিক কেন্দ্রটি উদ্বোধন করা হয়েছে। এই মসজিদটির স্থাপত্যটি ইস্তাম্বুলের সলায়মানি মসজিদের পরে স্থাপন করা হয়েছিল। ত্রিবজানে জন্মগ্রহণকারী তুর্কি ব্যবসায়ী সালিহ সিহানের নিজ অর্থায়নে এই মসজিদটি নির্মাণ করা হয়েছে।

## চিত্রশালা

চিত্র:Mariupol 2007 (133).jpg|
চিত্র:Mosques-in-Mariupol-1.jpg|সম্মুখদৃশ্য 
চিত্র:Mosques-in-Mariupol-6.jpg|অজুখানা


বিষয়শ্রেণী:ইউক্রেনের মসজিদ
বিষয়শ্রেণী:উইকিউপাত্তে স্থানাঙ্ক আছে